
	PJESA 1: PËRMBLEDHJE EKZEKUTIVE (maksimumi 2 faqe)

	PËRKUFIZIMI I PROBLEMIT
[bookmark: PerkufizimProblemi]Cili është problemi në shqyrtim dhe cilat janë shkaqet e tij? Jepni arsyet e nevojës së ndërhyrjes së qeverisë. (jo më shumë se 10 rreshta) 
Problemi në shqyrtim lidhet me ekzistencën e një kuadri ligjor të pa unifikuar, i cili krijon në vetvete problematika si në zbatim, ashtu dhe në interpretim. Konkretisht, rregullimi i procedurës së administrimit dhe disponimit të pronave shtetërore parashikohet për procedura të ndryshme, në akte të ndryshme, ligjore dhe nënligjore. Në veçanti, procedurat që lidhen me regjistrimin, inventarizimin, kalimin në përgjegjësi administrimi, qiraja apo enfiteoza, privatizimi, gjenden të rregulluara përkatësisht në ligje dhe  akte nënligjore. Përkatësisht, nga legjislacioni, si më poshtë:
1. Ligji nr. 8743, datë 22.2.2001 “Për pronat e paluajtshme të shtetit”, i ndryshuar, i cili përcakton regjimin juridik të llojeve të pronave të paluajtshme të shtetit dhe përgjegjësitë për administrimin e tyre;
2. Ligji nr. 8744, datë 22.2.2001, “Për transferimin e pronave të paluajtshme publike të shtetit në njësitë e qeverisjes vendore”, i ndryshuar, i cili rregullon porcesin e transferimit të pronave të paluajtshme publike të shtetit nga pushteti qendror në njësitë e qeverisjes vendore;
3. Kreu IV i ligjit nr.20/2020 “Për proceset kalimtare të pronësisë në Republikën e Shqipërisë”, i cili trajton procedurën e përditësimit dhe regjistrimit të pronave shtetërore, përfshirë dhe ato tëtransferuara Njësive të Vetëqeverisjes Vendore;
4. Akti normativ nr.4, datë 9.7.2008 i Këshillit të Ministrave “Për privatizimin dhe dhënien në përdorim shoqërive tregtare dhe institucioneve shtetërore të ndërmarrjeve apo objekteve të veçanta, mjeteve kryesore dhe mjeteve të xhiros së këtyre ndërmarrjeve”, i ndryshuar, i cili rregullon përcaktimin e organeve dhe kompetencave, që ato kanë, për privatizimin dhe dhënien në përdorim shoqërive tregtare dhe institucioneve shtetërore të ndërmarrjeve apo objekteve të veçanta, mjeteve kryesore dhe mjeteve të xhiros së këtyre ndërmarrjeve.
5.Vendim nr. 54, datë 5.2.2014, i Këshillit të Ministrave, “Për përcaktimin e kritereve, të              procedurës e të mënyrës së dhënies me qira, enfiteozë apo kontrata të tjera të pasurisë shtetërore”, të ndryshuar.
Ndaj, mungesa e një rregullimi të vetëm ligjor, në të njëjtin akt krijon pasiguri juridike, duke cënuar në këtë formë shtetin e së drejtës, i cili përbën një parim bazë e të qenësishëm në një shtet demokratik. Në këtë kuadër, lind e nevojshme unifikimi i legjislacionit përkatës, në një akt të vetëm të konsoliduar e të mirëpërcaktuar. Kjo do të ndihmonte, në zbatimin e parashikimeve ligjore me efikasitet, qartësi, lehtësi, si dhe do të krijonte një kuadër të vetëm referimi, të qëndrueshëm, i cili do të ndikoj pozitivisht në zbatimin e një mendimi unikal dhe jo të ndryshëm apo i cili do të sillte interpretime jo të njëjta.

	OBJEKTIVAT
[bookmark: Objektivat]Cilat janë objektivat dhe rezultatet e synuara të propozimit? (jo më shumë se 7  rreshta)

[bookmark: _Hlk162753444][bookmark: _Hlk162753410][bookmark: _Hlk195705788]Objektivat dhe rezultatet e synuara janë:	 
1. Sigurimi i koherencës së kuadrit ligjor me zhvillimet aktuale të pronave;

2. Përcaktimin e rregullave të qarta, mbi mënyrën e administrimit të pronave të paluajtshme në pronësi të shtetit ose të Njësive të Vetëqeverisjes Vendore (NJVV);

3. Përcaktimin e procedurave të regjistrimit, inventarizimit dhe përditësimit të pronave shtetërore në regjistrin publik. Në vijim të këtij objektivi, vlen të theksohet se në kushtet kur këto procese konsiderohen dinamike në vetvete dhe zhvillohen në mënyrë të vazhdueshme, rrjedhimisht nuk konsiderohen më kalimtare, ç’ka sjell nevojën për parashikimin dhe rregullimin e tyre në këtë        projektligj.

4. Mbrojtja e pronës shtetërore, nëpërmjet përcaktimit të rregullave të qarta, të mirëpërcaktuara, në lidhje me format e procedurat e disponimit të pronës shtetërore, me qëllim sigurimin e interesit publik;

5. Sigurimi i transparencës dhe llogaridhënies në procesin e administrimit të pronave nga institucionet shtetërore, nëpërmjet parashikimit të procedurave të qarta, shmangies së interpretimeve të ndryshme, kontrollit, si dhe raportimeve periodike;

6. Rritja e vlerës optimale të pronës shtetërore;

7. Përcaktimi i një kuadri të qartë rregullator, për transferimin në pronësi/përdorim pronat shtetërore Njësive të Vetëqeverisjes Vendore, i cili synon eleminimin e problematikave të hasuara nga zbatimi i rregullave ligjore në fuqi. Gjithashtu, në vijim të kësaj, synohet dhe mbrojtja apo sigurimi i përdorimit të tyre nga NJVV në përputhje me kushtet apo kufizimet e vendosura nga Këshilli i Ministrave, nëpërmjet përcaktimit të rregullave të mbikqyrjes.

8. Ndarja dhe përcaktimi i qartë i kompetencave të secilit organ shtetëror, në përputhje me fushën e përgjegjësisë së secilit;

9. Zgjidhja e konflikteve nëpërmjet përcaktimit të procedurave administrative, si dhe gjyqësore.

	OPSIONET E POLITIKAVE
Cilat janë opsionet kryesore të politikave? Duhet të bëni krahasimin e avantazheve/përfitimeve kryesore dhe të dizavantazheve/kostove të opsioneve të mundshme.  (jo më shumë se 7 rreshta)
     
Nisur nga përkufizimi i problemit të paraqitur më sipër, paraqiten opsionet si vijon:

Opsioni 0 – Ruajtja e status quo-së dhe mosbërja e ndryshimeve ligjore, duke pritur që situata të vetërregullohet, pa ndërhyrjen e pushtetit legjislativ. Kjo situatë nuk ka kosto financiare dhe nuk kërkon burime njerëzore, por nga ana tjetër, nuk jep zgjidhje të problemeve të paraqitura më sipër. Ky opsion nuk sjell ndryshime në kuadrin ligjor, por rrjedhimisht nuk rregullon situatën problemtaike të konstatuar e cila konsiston në një kuadër ligjor të pa unifikuar.
Opsioni 1 (rregullator): – Ndryshimi i kuadrit ligjor ekzistues. Nëse do të ndiqej ky opsion, do të ndodhemi sërish përballë një situate e cila nuk do të ndikonte në zgjidhjen e problemit, i cili konsiston në ekzistencën e një kuadri ligjor të fragmentuar. Pra, problemi nuk adresohet në mënyrë përfundimtare, por mbartet risku që ai të thellohet. Në vijim, konkludojmë se ndjekja e këtij opsioni do të cënonte parimin e sigurisë juridike pasi do të krijonte një bazë ligjore jo të kuptueshme dhe të paqartë. 

Opsioni 2 – Miratimi i një ligji të ri, në vlerësimin tonë duket të jetë opsioni më i mirë, pasi ky opsion do të ndikojë jo vetëm në krijimin e një kuadri ligjor të vetëm, i cili do të ndikojë rrjedhimisht në krijimin e rregullave të qarta, të sakta dhe të mirëpërcaktuara. Ky opsion do të ndikonte në zgjidhjen e problemit në themel, si dhe do të konsolidonte të gjitha parashikimet ligjore që rregullojnë procedura të cilat janë në funksion të zbatimit të një objekti të njëjtë. Kjo, do të përbënte një zgjidhje efektive, e cila do të ndikonte në rritjen e transparencës dhe efikasitetit. Për më tepër, që ndjekja e këtij opsioni ka si efekt respektimin e parimit të sigurisë juridike, si dhe do të krijohej një sistem koherent dhe i qëndrueshëm.

Opsioni 3 (jo rregullator) – Koordinimi institucional. Kjo masë kërkon më pak kohë dhe burime në dispozicion, si dhe nuk kërkon miratimin e ligjeve apo akteve të tjera që kërkojnë më shumë kohë, por nuk arrin të përmbushë objektivat e synuar. 

	ANALIZA E NDIKIMEVE
Cilat janë ndikimet e opsionit të preferuar? Kjo duhet të përshkruajë ndikimet në mënyrë sasiore  (monetare) dhe cilësore (narrative) mbi buxhetin dhe grupet e tjera të prekura. (jo më shumë se 10 rreshta)
1. Krijimi i një kuadri ligjor të unifikuar;
2. Sigurimi i respektimit të parimit të sigurisë juridike;
3. Shmangia e interpretimeve të ndryshme;
4. Lehtësi në zbatimin e legjislacionit;
5. Rritja e transparencës dhe llogaridhënies.

Kosto në buxhetin e shtetit: Ky projektligj nuk ka efekte financiare shtesë në buxhetin e shtetit.  

Përfitime në buxhetin e shtetit: Ky projektligj në dispozitat e tij parashikon procedura për disponimin e pronës shtetërore, të cilat konsistojnë në dhënie në qira, enfiteozë, apo shitja, procese nga të cilat gjenerohen të ardhura, të cilat përbëjnë rrjedhimisht përfitime në buxhetin e shtetit.

Ndikimet sociale: 
1. Rritja e transparencës në vendimmarrjen publike;
2. Përdorimi i pronës publike, si një e mirë e përbashkët me efiçencë;
3. Përmirësimi i aksesit të barabartë në pronën publike;
4. Mbrojtja e pronës publike, si dhe rritja e vlerës së saj.


	ARSYETIMI I OPSIONIT TË PREFERUAR 
Shpjegoni arsyet për zgjedhjen e opsionit të preferuar. Ju lutemi jepni nëse është e mundur koston dhe përfitimin me vlerë të përcaktuar monetare. (jo më shumë se 7 rreshta)

Opsioni i rekomanduar/i preferuar është:

Opsioni 2 

Vetëm nëpërmjet miratimit të një ligji të ri, mund të arrihet objektivat dhe rezultatet e synuara të këtij propozimi.   

Sikurse argumentuam dhe më sipër,  ky opsion do të ndikonte në zgjidhjen e problemit në themel, si dhe do të konsolidonte të gjitha parashikimet ligjore që rregullojnë procedura të cilat janë në funksion të zbatimit të një objekti të njëjtë. Nëpërmjet, miratimit të një ligji të ri do të zgjidhej problemi në gjenezën e tij, problem i cili konsiston në një kuadër ligjor të copëzuar. Një kuadër ligjor i copëzuar, shfaq në zbatim problematika të cilat ndikojnë rrjedhimisht në një administrim joefikas të pronës shtetërore, duke krijuar vështirësi në interpretim, si dhe mungesë koherence ndërmjet institucioneve të cilat janë të ngarkuar nga disa akte në kryerjen e procedurave të ndryshme, në funksion të pronës shtetërore.

Përsa më sipër, krijimi i një kornize ligjore të njëjtë, e cila do të trajtonte në një akt të vetëm procedurat e ndryshme të cilave u nënshtrohen pronat shtetërore do të ndikojë drejtëpërdrejt në shmangien e një situatë e cila në praktikë shkakton problematika jo pak të rëndësishme, siç është ndikimi në parimin e sigurisë juridike. Vlerësojmë, se kjo situatë sjell ndikim në parimin e sigurisë juridike pasi subjektet mund të hasin vështirësi në konsultimin e disa dokumenteve të ndryshme.

Gjithashtu, ndjekja e këtoj opsioni do të sillte arritjen e koherencës së kuadrit ligjor me problematikat apo zhvillimet aktuale që ka pësuar zhvillimi i pronave shtetërore, si një proces dinamik i cili u nënshtrohet zhvillimeve të ndryshme dhe të shpeshta.

Kostoja e përllogaritur në total e opsionit të preferuar mbi buxhetin e shtetit gjatë periudhës 3-vjeçare menjëherë pas miratimit të ligjit (kostoja në total në lek, çmimet aktuale, në terma nominalë):
	[bookmark: viti1]Viti 1
	Viti 2
	Viti 3

	0
	[bookmark: VleraViti2]0
	[bookmark: VleraViti3]	0	




	KONSULTIMI
Jepni një përmbledhje të çdo konsultimi të kryer (me kë dhe si jeni konsultuar? (jo më shumë se 5 rreshta)

Kjo nismë është produkt dhe vjen si rezultat i punës, së një grupi ndërinstitucional, ngritur me Urdhër të Kryeministrit. Ndaj, ka në themel të tij, një proces të ngushtë bashkëpunimi, konsultimi, si dhe  koordinimi ndërmjet institucioneve qendrore të përfshirë, me qëllim garantimin e krijimit të një kuadri ligjor sa më gjithëpërfshirës, të harmonizuar dhe të zbatueshëm në praktikë.
 

	ZBATIMI DHE MONITORIMI
[bookmark: ZbatimiMonitorimi]Si do të organizohen zbatimi dhe monitorimi?(jo më shumë se 5 rreshta)

Zbatimi i nismës do të kryhet nga nga ministritë e linjës, si organe që administrojnë prona shtetërore për shkak të kalimit në përgjegjësi administrimi, Agjencia Shtetërore e Pronës, si organ administrues i pronës shtetërore që nuk u ka kaluar në përgjegjësi administrimi një institucioni apo enti publik tjetër, NJVV, si organe që u transferohen në përdorim apo pronësi prona shtetërore, si dhe entet publike. Ndërkohë, monitorimi do të kryhet nga Agjencia Shtetërore e Pronave, si përfaqësues i pronës shtetërore. 


[bookmark: _Toc506919731]
	PJESA 2: BAZA KRYESORE E ANALIZËS DHE E PROVAVE 



Historik
Jepni kontekstin e politikës.
Kushtetuta e Republikës së Shqipërisë, në pjesën e parë të saj lidhur me parimet themelore, përkatësisht në nenin 11, parashikon se sistemi ekonomik i Republikës së Shqipërisë bazohet në pronën private e publike, si dhe në ekonominë e tregut dhe në lirinë e veprimtarisë ekonomike. Pra, prona publike përbën bazën e veprimtarisë ekonomike të shtetit, ndaj në këto kushte dhe mbrojtja që duhet t’i bëhet asaj duhet të jetë e posaçme, efektive dhe e vazhdueshme. Mbrojtja e pronës publike kërkon vendosjen e një kuadri ligjor të qartë, të plotë dhe të unifikuar, i cili garanton transparencë në çdo procedurë. Vetëm nëpërmjet një rregullimi të tillë mund të sigurohet administrimi i drejtë dhe racional i pasurisë shtetërore, në përputhje me parimet kushtetuese dhe interesin publik.
Aktualisht legjislacioni shqiptar i cili trajton procedurat që lidhen me pronën publike, si regjistrimi, inventarizimi, dhënia me qira, enfiteozë, si dhe privatizimi apo transferimi tek NJVV, gjendet i pasqyruar në akte të ndryshme, duke u shfaqur në këtë formë në një kuadër ligjor të fragmentuar. Konkretisht, legjislacioni përkatës paraqitet si më poshtë vijon:
1. Ligji nr. 8743, datë 22.2.2001 “Për pronat e paluajtshme të shtetit”, i ndryshuar, i cili përcakton regjimin juridik të llojeve të pronave të paluajtshme të shtetit dhe përgjegjësitë për administrimin e tyre;
2. Ligji nr. 8744, datë 22.2.2001, “Për transferimin e pronave të paluajtshme publike të shtetit në njësitë e qeverisjes vendore”, i ndryshuar, i cili rregullon porcesin e transferimit të pronave të paluajtshme publike të shtetit nga pushteti qendror në njësitë e qeverisjes vendore;
3. Kreu IV i ligjit nr.20/2020 “Për proceset kalimtare të pronësisë në Republikën e Shqipërisë”, i cili trajton procedurën e përditësimit dhe regjistrimit të pronave shtetërore, përfshirë dhe ato tëtransferuara Njësive të Vetëqeverisjes Vendore;
4. Akti normativ nr.4, datë 9.7.2008 i Këshillit të Ministrave “Për privatizimin dhe dhënien në përdorim shoqërive tregtare dhe institucioneve shtetërore të ndërmarrjeve apo objekteve të veçanta, mjeteve kryesore dhe mjeteve të xhiros së këtyre ndërmarrjeve”, i ndryshuar, i cili rregullon përcaktimin e organeve dhe kompetencave, që ato kanë, për privatizimin dhe dhënien në përdorim shoqërive tregtare dhe institucioneve shtetërore të ndërmarrjeve apo objekteve të veçanta, mjeteve kryesore dhe mjeteve të xhiros së këtyre ndërmarrjeve.
Pra, sa më sipër rezulton e qartë, mungesa e një kornize të vetme ligjore, e cila të përmbajë në një korpus të vetëm rregullimet ligjore që lidhen me mënyrën e trajtimit, administritmit, si dhe disponimit të pronës publike. Ndaj, ndërmarrja e kësaj nisme paraqet një hap të rëndësishëm drejt përmirësimit të kuadrit ligjor në fushën e pronave publike, nëpërmjet ndarjes së qartë të kompetencave institucionale të secilit organ publik. Në këtë mënyrë, do të sigurohet zbatimi efektiv, i funksioneve të tyre në drejtim të procesit të administrimit, si dhe disponimit të pronave shtetërore. 

Gjithashtu, vlen të theksohet se nëpërmjet kësaj nisme, pra hartimit dhe miratimit të një ligji të ri, do të sigurohet respektimi i parimit të sigurisë juridike, si baza e shtetit të së drejtës, pasi rregullat bëhen më të qarta dhe të përqëndruara në një kuadër të vetëm ligjor. Për më tepër, referuar edhe jurisprudencës së Gjykatës Kushtetuese, e cila argumenton se një nga elementët esenciale të parimit të shtetit të së drejtës është ai i sigurisë juridike, i cili ndër të tjera ka si kërkesë të domosdoshme faktin që ligji në tërësi, pjesë apo dispozita të veçanta të tij, duhet të jenë të qarta, të përcaktuar dhe të kuptueshëm, konkludojmë domosdoshmërinë e krijimit të një kuadri ligjor të përqëndruar dhe të centralizuar.

Problemi në shqyrtim
Përshkruani natyrën e problemit.
Identifikoni shkaqet e problemit.
Përshkruani shtrirjen e problemit.
Identifikoni grupet e prekura nga ky problem - qeveria / biznesi / shoqëria civile / qytetarët.
Vlerësoni nëse problemi mund të trajtohet ose jo përmes një ndryshimi të politikave.


Problemi në shqyrtim lidhet me ekzistencën e një kuadri ligjor të pa unifikuar, i cili krijon në vetvete        problematika si në zbatim, ashtu dhe në interpretim. Konkretisht, rregullimi i procedurës së administrimit dhe disponimit të pronave shtetërore parashikohet për procedura të ndryshme, në akte të ndryshme. 

Në vecanti, procedurat që lidhen me regjistrimin, inventarizimin, kalimin në përgjegjësi administrimi, qiraja apo enfiteoza, privatizimi, gjenden të rregulluara përkatësisht në ligje apo akte nënligjore, të ndryshme. Ndaj, mungesa e një rregullimi të vetëm ligjor, në të njëjtin akt krijon pasiguri juridike, duke cënuar në këtë formë shtetin e së drejtës, i cili përbën një parim bazë e të qenësishëm në një shtet demokratik. Në këtë kuadër, lind e nevojshme unifikimi i legjislacionit përkatës, në një akt të vetëm të konsoliduar e të mirëpërcaktuar. Kjo do të ndihmonte, në zbatimin e parashikimeve ligjore me efikasitet, qartësi, lehtësi, si dhe do të krijonte një kuadër të vetëm referimi, të qëndrueshëm, i cili do të ndikojë pozitivisht në zbatimin e një mendimi unikal dhe jo të ndryshëm apo i cili do të sillte interpretime jo të njëjta.

Sa i përket grupeve të prekura, i parashtrojmë si më poshtë vijon:

Institucionet Qendrore, preken në mënyrë të drejtëpërdrejt nga politika e propozuar, pasi janë organe të cilave u kalohen në përgjegjësi administrimi prona shtetërore. Këto organe, kanë detyrimin të                              administrojnë pronën në përputhje me parimet, rregullat, si dhe kushtet e kufizimet e percaktuara në vendimin e Këshillit të Ministrave me të cilët u kalon prona në administrim. 

Njësitë e Vetëqeverisjes Vendore, ndikohen nga propozimi i kësaj politike, e cila ka si synim të             trajtojë rregullat dhe procedurat e transferimit të pronave shtetërore në përdorim apo pronësi të tyre. Rrjedhimisht, parashikimet ligjore që synohen të hartohen e të miratohen janë të detyrueshme për zbatim nga këto njësi, si në kuadër të paraqitjes së kërkesës për marrjen në përdorim/pronësi, ashtu edhe në zbatimin e procedurave dhe kushteve të përcaktuara për administrimin dhe përdorimin e mëtejshëm të këtyre pronave.

Personat fizikë dhe juridikë, preken në mënyrë të drejtëpërdrejt nga kjo politikë në rastin kur synojnë të marrin me qira, enfiteozë apo të privatizojnë prona shtetërore, sipas procedurave të cilat do të jenë objekt i kësaj nisme, Po ashtu, theksohet edhe ndikimi i tërthortë që mund të kenë këto subjekte, pasi administrimi dhe disponimi i duhur i pronës publike si e mirë e përbashkët ndikon në zhvillimin ekonomik, përmirësimin e klimës së biznesit dhe rritjen e mundësive për investime.
Arsyeja e ndërhyrjes 
Shpjegoni pse qeveria e sheh të nevojshme të ndërhyjë.
Shpjegoni se çfarë shpreson të trajtojë qeveria nëpërmjet kësaj ndërhyrjeje.
Shpjegoni se si i mbështet kjo ndërhyrje objektivat e nivelit të lartë të qeverisë.
Rendisni punën ekzistuese që është realizuar tashmë.
·  

Përmes ndërhyrjes ligjore, qeveria synon:

· Të unifikojë kuadrin ligjor ekzistues;
· Të përmirësojë kuadrin rregullator për administrimin dhe disponimin e pronës shtetërore;
· Përdorimi i pronës publike me efiçencë, efikasitet, si dhe transparencë;
· Rritja e llogaridhënies dhe sigurimi i mbikëqyrjes;
· Sigurimi i parimit të sigurisë juridike;
Qeveria kërkon të adresojë problemet ekzistuese që lindin nga zbatimi në praktikë i ligjit, pasi nevojitet pasja e një kuadri ligjor të vetëm i cili të qendërzojë legjislacionin në fuqi, me qëllim pasjen e një sistemi më të unifikuar, të qartë dhe të zbatueshëm lehtësisht nga institucionet përgjegjëse, si dhe rritjen e sigurisë juridike dhe shmangien e mbivendosjeve apo paqartësive ligjore.


Ky projektakt nuk është i parashikuar në Programin e Përgjithshëm Analitik të Projektakteve për vitin 2026 për Ministrinë e Drejtësisë, miratuar me vendimin nr.812, datë 30.12.2025 të Këshillit të Ministrave “Për miratimin e programit të përgjithshëm analitik të projektakteve që do të paraqiten për shqyrtim në Këshillin e Ministrave gjatë vitit 2026”. 
Megjithatë, ndërmarrja e një nisme të tillë i shërben mirëadministrimit të pronës shtetërore, si dhe disponimit të saj nëpërmjet procedurave të mirëpërcaktuara, të qarta, transparente dhe efektive. 
Ky projektligj është në përputhje Strategjinë Ndërsektoriale kundër Korrupsionit 2024-2030, planit të veprimit 2024-2026 në zbatim të saj dhe pasaportës së treguesve të performances, miratuar me vendimin nr. 859, datë 26.12.2024, të Këshillit të Ministrave “Për miratimin e strategjisë ndërsektoriale kundër korrupsionit 2024-2030, planit të veprimit 2024-2026 në zbatim të saj dhe pasaportës së treguesve të performancës”. 
Konkludojmë, në këtë vlerësim pasi në objektivin specifik nr.1.3. Zhvillimi i një qasjeje të qëndrueshme për parandalimin e korrupsionit në sektorët me risk (prevalencë të lartë korrupsioni), një ndër masat e parashikuara për zbatimin e këtij objektivi është masa nr. 1.3.2, e cila parashikon se parandalimin e korrupsionit në menaxhimin e sektorit të pronave. 
Në vijim, të sa më sipër, ky projektligj ka si qëllim përkatësisht krijimin e një kuadri të plotë ligjor dhe institucional, në drejtim të procesit të menaxhimit të pronave të paluajtshme shtetërore, duke krijuar një kuadër të plotë legjislativ. Ky kuadër, konsiston në një përcaktim të qartë të të gjitha proceseve të cilat lidhen me administrimin, si dhe disponimin e pronës. 
Përkatësisht, procesin e kalimit/ndryshimit të përgjegjësisë së administrimit, regjistrimit, inventarizimit, përditësimit, transferimit te NJVV, proceset e disponimit të pronës, si dhe një ndarje të qartë të kompetencave të secilit organ në lidhje me këto procese, me qëllim shmangien e mbivendosjeve dhe në funksion të realizimit të një procesi sa më efektiv, si dhe menaxhimi të pronës shtetërore me sa më efikasitet.


Objektivi i politikës
Vendosni objektiva që korrespondojnë me problemin dhe shkaqet e tij.
Sigurohuni që objektivat e vendosur të korrespondojnë me ato të dhëna në përmbledhjen ekzekutive, por më të detajuara. 
Sigurohuni që objektivat janë specifikë, të matshëm, të arritshëm, realë dhe në kohë.

Objektivat që synohet të arrihen përmes kësaj ndërhyrjeje janë: 

1. Mbrojtja e pronës shtetërore, nëpërmjet përcaktimit të rregullave të qarta, të mirëpërcaktuara, në lidhje me format e procedurat e disponimit të pronës shtetërore, me qëllim sigurimin e interesit publik;
2. Ndarja dhe përcaktimi i qartë i kompetencave të secilit organ shtetëror, në përputhje me fushën e përgjegjësisë së secilit;
3. Përcaktimin e rregullave të qarta, mbi mënyrën e administrimit të pronave të paluajtshme në pronësi të shtetit ose të NJVV;
4. Përcaktimin e procedurave të regjistrimit, inventarizimit dhe përditësimit të pronave shtetërore në regjistrin publik. Në vijim të këtij objektivi, vlen të theksohet se në kushtet kur këto procese konsiderohen dinamike në vetvete dhe zhvillohen në mënyrë të vazhdueshme, rrjedhimisht nuk konsiderohen më                 kalimtare, ç’ka sjell nevojën për parashikimin dhe rregullimin e tyre në këtë projektligj;
5. Sigurimi i transparencës dhe llogaridhënies në procesin e administrimit të pronave nga institucionet            shtetërore, nëpërmjet parashikimit të procedurave të qarta, shmangies së interpretimeve të ndryshme, kontrollit, si dhe raportimeve periodike;
6. Sigurimi i një kuadri ligjor të unifikuar;
7. Përcaktimi i një kuadri të qartë rregullator, për transferimin në pronësi/përdorim pronat shtetërore NJVV, i cili synon eleminimin e problematikave të hasuara nga zbatimi i rregullave ligjore në fuqi. Gjithashtu, në vijim të kësaj, synohet dhe mbrojtja apo sigurimi i përdorimit të tyre nga NJVV, në përputhje me kushtet apo kufizimet e vendosura nga Këshilli i Ministrave, nëpërmjet përcaktimit të rregullave të mbikëqyrjes;
8. Rritja e vlerës optimale të pronës shtetërore;
9. Sigurimi i koherencës së kuadrit ligjor me zhvillimet aktuale të pronave;

10. Zgjidhja e konflikteve nëpërmjet përcaktimit të procedurave administrative, si dhe gjyqësore.
Përshkrimi i opsioneve të shqyrtuara
Përshkruani opsionin e status quo-së. 
Identifikoni dhe përshkruani të gjitha opsionet e politikave që keni marrë parasysh.
Shpjegoni se si janë identifikuar opsionet e politikës.  

Opsioni 0 – Ruajtja e status quo-së dhe mosbërja e ndryshimeve ligjore, duke pritur që situata të vetërregullohet, pa ndërhyrjen e pushtetit legjislativ. Kjo situatë nuk ka kosto financiare dhe nuk kërkon burime njerëzore, por nga ana tjetër, nuk jep zgjidhje të problemeve të paraqitura më sipër. Ky opsion nuk sjell ndryshime në kuadrin ligjor, por rrjedhimisht nuk rregullon situatën problematike të konstatuar e cila konsiston në një kuadër ligjor jo të unifikuar.

Opsioni 1 (rregullator): – Ndryshimi i kuadrit ligjor ekzistues. Nëse do të ndiqej ky opsion, do të ndodhemi sërish përballë një situate e cila nuk do të ndikonte në zgjidhjen e problemit, i cili konsiston në ekzistencën e një kuadri ligjor të fragmentuar. Pra, problemi nuk adresohet në mënyrë përfundimtare, por mbartet risku që ai të thellohet. Në vijim, konkludojmë se ndjekja e këtij opsioni do të cënonte parimin e sigurisë juridike pasi do të krijonte një bazë ligjore jo të kuptueshme dhe të paqartë. 

Opsioni 2 – Miratimi i një ligji të ri, në vlerësimin tonë duket të jetë opsioni më i mirë, pasi ky opsion do të ndikojë jo vetëm në krijimin e një kuadri ligjor të vetëm, i cili do të ndikojë rrjedhimisht në krijimin e rregullave të qarta, të sakta dhe të mirëpërcaktuara. Ky opsion do të ndikonte në zgjidhjen e problemit në themel, si dhe do të konsolidonte të gjitha parashikimet ligjore që rregullojnë procedura të cilat janë në funksion të zbatimit të një objekti të njëjtë. Kjo, do të përbënte një zgjidhje efektive, e cila do të ndikonte në rritjen e transparencës dhe efikasitetit. Për më tepër, që ndjekja e këtij opsioni ka si efekt respektimin e parimit të sigurisë juridike, si dhe do të krijohej një sistem koherent dhe i qëndrueshëm.

Opsioni 3 (jo rregullator) – Koordinimi institucional. Kjo masë kërkon më pak kohë dhe burime në dispozicion, si dhe nuk kërkon miratimin e ligjeve apo akteve të tjera që kërkojnë më shumë kohë, por nuk arrin të përmbushë objektivat e synuar.
Vlerësimi i opsioneve/analizimi i ndikimeve     
Identifikoni grupet e prekura.
Identifikoni llojet e ndikimeve për secilin grup të prekur, bëni dallimin midis ndikimeve të drejtpërdrejta dhe jo të drejtpërdrejta.
Për ndikimet e drejtpërdrejta:
 
Përshkruani nga ana cilësore ndikimet e drejtpërdrejta mbi grupet e prekura.
Analizoni nga ana sasiore ndikimet më të rëndësishme të drejtpërdrejta.
Përcaktoni vlerën monetare të ndikimeve më të rëndësishme të drejtpërdrejta aty ku është e mundur (përdor tabelën në Aneksin 2/a të këtij dokumenti).
Analizoni ndikimin mbi ndërmarrjet e vogla dhe të mesme (nëse ka).
Për ndikimet jo të drejtpërdrejta:
Përshkruani nga ana cilësore ndikimet jo të drejtpërdrejta mbi grupet e prekura.
Analizoni ndikimin mbi konkurrencën.  
Diskutoni kufizimin e analizës:
Jepni supozimet në të cilat janë bazuar parashikimet dhe risqet, të cilave ato u nënshtrohen.
Tregoni se çfarë mund të pengojë realizimin e përfitimeve, të rrisë kostot ose të sjellë pasoja të papritura.
Përmblidhni vlerësimin e opsioneve:
Paraqisni një pasqyrë përmbledhëse të të gjitha ndikimeve të opsioneve të analizuara.
Shpjegoni se si ndikimet e të gjitha opsioneve të analizuara krahasohen me njëra-tjetrën.
Paraqisni përllogaritjet më të mira të përgjithshme neto të ndikimit me vlerë monetare të përcaktuar për çdo opsion (përdor tabelën në Aneksin 2/b të këtij dokumenti).

Subjektet të cilat preken nga kjo politikë janë:

Institucionet Qendrore, si dhe entet publike:

Ndikime të drejtpërdrejta:
•Cilësore: Përmirësimi i kuadrit ligjor në drejtim të qartësisë, cilësisë, si dhe përqëndrimit të tij.
•Sasiore: Rritje e numrit të detyrave dhe proceseve administrative që lidhen me administrimin e pronave shtetërore.
•Financiare: E vetmja kosto e drejtpërdrejt e cila parashikohet për institucionet qendrore nga ndërmarrja e kësaj nisme është në kuadër të kontraktimit të një eksperti, kur lind nevoja për kryerjen e                   procedurave teknike dhe administrative. Në pjesën tjetër, zbatimi i ligjit nuk parashikon kosto                         shtesë buxhetore.
Ndikime jo të drejtpërdrejta:
•Sociale: Krijimi i një ligji të unifikuar për pronat e paluajtshme shtetërore ndikon në rritjen e transparencës dhe besimit të publikut ndaj institucioneve, si dhe kontribuon në një administrim më të drejtë dhe në interes të përgjithshëm të pasurive publike.
Ndërmarrja e kësaj nisme pritet të sjellë rritje të parimit të llogaridhënies, si dhe transparencës në kuadër të procesit të administrimit dhe disponimit të pronave shtetërore, nga ana e institucioneve qendrore, duke mundësuar një kontroll më të mirë institucional, vendimmarrje më të argumentuar dhe reduktim të praktikave të paqarta në administrimin e pronës publike.

Njësitë e Vetëqeverisjes Vendore, ndikohen nga propozimi i kësaj politike, e cila ka si synim të                                trajtoj rregullat dhe procedurat e transferimit të pronave shtetërore në përdorim apo pronësi të tyre. Rrjedhimisht, parashikimet ligjore që synohen të hartohen e të miratohen janë të detyrueshme për zbatim nga këto njësi, si në kuadër të paraqitjes së kërkesës për marrjen në përdorim/pronësi, të pronave,  ashtu edhe në zbatimin e procedurave dhe kushteve të përcaktuara për administrimin dhe përdorimin e mëtejshëm të këtyre pronave.

Ndikime të drejtëpërdrejta:
Cilësore: Përmirësimi i kuadrit ligjor, mbi transferimin e pronave në përdorim/pronësi të NJVV, në drejtim të qartësisë.
Sasiore: Rritje të ngarkesës procedurale në drejtim të procedurës për kalimin në përdorim/pronësi të pronës shtetërore.
Sociale: Përmirësim i përdorimit të pronës publike në nivel vendor, që ndikon në zhvillimin e               infrastrukturës dhe në rritjen e përfitimeve për komunitetin përmes përdorimit më efikas të pronave shtetërore.
Ndikime jo të drejtëpërdrejta:
 Financiare: Rritja e kostove në kuadër të mirëmbajtjes dhe përmirësimit të pronës që u transferohet. 

Personat fizik dhe juridik - preken në mënyrë të drejtëpërdrejt nga kjo politikë në rastin kur synojnë të marrin me qira, enfiteozë apo të privatizojnë prona shtetërore, sipas procedurave të cilat do të jenë objekt i kësaj nisme. Po ashtu, theksohet edhe ndikimi i tërthotë që mund të kenë këto subjekte, pasi administrimi dhe disponimi i duhur i pronës publike si e mirë e përbashkët, ndikon në zhvillimin ekonomik, përmirësimin e klimës së biznesit dhe rritjen e mundësive për investime.
Ndikime të drejtëpërdrejta:
Cilësore: Përmirësim i qartësisë dhe sigurisë juridike në procedurat për marrjen me qira, enfiteozë apo privatizimin e pronave shtetërore.
Sociale: Rritje e aksesit të barabartë të personave fizikë dhe juridikë në përdorimin e pronës shtetërore, si dhe forcim i besimit ndaj institucioneve publike përmes trajtimit më të drejtë dhe të njëtrajtshëm të aplikimeve.
Ndikime jo të drejtëpërdrejta:
 Financiare: Nuk parashikohen kosto të drejtpërdrejta dhe të detyrueshme për personat fizikë dhe juridikë, por mund të lindin shpenzime indirekte në varësi të pjesëmarrjes në procedurat për marrjen me qira, enfiteozë apo privatizimin e pronave shtetërore.
Kufizimet e analizës:

Kjo politikë paraqet kufizime sa i përket ngarkesës administrative që mund të krijohet për institucionet përgjegjëse, si pasojë e rritjes së numrit të procedurave dhe dokumentacionit që duhet të shqyrtohet,            verifikohet dhe administrohet në kuadër të transferimit dhe administrimit të pronave shtetërore.

Megjithatë, avantazhet që politika e propozuar sjell janë:

1.Përmirësimi i kuadrit ligjor për administrimin dhe disponimin e pronave shtetërore;
2. Rritja e qartësisë dhe unifikimit të procedurave ligjore në administrimin e pronës shtetërore; 
3. Forcimi i transparencës dhe llogaridhënies në veprimtarinë e institucioneve përgjegjëse, në drejtim të administrimit dhe disponimit të pronës shtetërore;
4. Përcaktimi i procedurave të detajuara në drejtim të proceseve që lidhen me administrimin dhe disponimin e pronës shtetërore.

Kosto në buxhetin e shtetit: Në mënyrë të drejtëpërdrejt nuk pritet të ketë kosto në buxhetin e shtetit, vetëm në rast të ndërmarrjes së procedurave për të cilat kërkohet asistencë teknike e jashtme, siç mund të jetë rasti i kontraktimit të një eksperti apo shërbimi të specializuar për çështje specifike të vlerësimit të pronave shtetërore.

Përfitime në buxhetin e shtetit: Mund të ketë ndikime pozitive në buxhetin e shtetit në rastin e kryerjes së procedurave të dhënies me qira apo enfiteozë të pronave shtetërore subjekteve të treta. Megjithatë, ky konkluzion është i pamundur të vlerësohet në terma monetar, për shkak se këto përfitime do të ndryshojnë rast pas rasti në varësi të sipërfaqjes që kontraktohet nga subjekti.

Ndikimet sociale:
1. Sigurimi i parimit të sigurisë juridike, nëpërmjet krijimit të një kuadri ligjor të qartë e të unifikuar;
2. Forcimi i besimit të qytetarëve ndaj institucioneve publike, pasi vendimmarrja bëhet më e standardizuar;
3. Optimizimi i përdorimit të pronës publike, si rrjedhojë e ndikimit që kuadri ligjor i përmirësuar pritet të ketë në administrimin dhe disponimin e pronës shtetërore;

Arsyetimi i opsionit të preferuar
Zgjidhni opsionin e preferuar, bazuar në analizë. 
Shpjegoni arsyetimin tuaj.

Opsioni 2 – është përzgjedhur si opsion i preferuar për arsyet e mëposhtme:
1.    Krijimi i rregullave të qarta, të sakta dhe të mirëpërcaktuara, të cilat lehtësojnë zbatimin e ligjit dhe                shmangin paqartësitë në praktikë; 
2.     Rritja e transparencës dhe efikasitetit; 
3.     Sigurimi i një sistemi ligjor koherent dhe të qëndrueshëm, në funksion të harmonizimit të dispozitave ekzistuese.
Në total, ky opsion sjell dobinë më të lartë krahasimisht me opsionet e tjera sepse, ofron bilancin më pozitiv të mundshëm, në përputhje edhe me kushtet që paraqet realiteti ligjor i sotëm sepse përmbush objektivat e synuara sipas këtij propozimi,

Opsionet që janë marrë në në konsideratë për analizën me shumë kritere janë:   

Opsioni 0: – Ruajtja e status quo-së, të vijohet me kuadrin ligjor ekzistues; 
Opsioni 1: – Ndryshimi i kuadrit ligjor ekzistues;
Opsioni 2:-  Shfuqizimi i legjislacionit aktual dhe hartimi i një ligji të ri;
Opsioni 3: -  Koordinimi institucional.


Janë përcaktuar kriteret që tregojnë arritjen e objektivave:   

1. Efektiviteti i kuadrit ligjor;
2. Qartësia dhe ndarja e kompetencave institucionale;
3. Transparenca dhe llogaridhënia;
4. Unifikimi i kuadrit ligjor;
5. Kosto – Efektiviteti.
  
  Është vendosur pesha e kritereve sipas rëndësisë relative:   

1. Efektiviteti i kuadrit ligjor - 5
2. Qartësia dhe ndarja e kompetencave institucionale - 5
3.   Transparenca dhe llogaridhënia – 5
4.   Unifikimi i kuadrit ligjor-5
5. Kosto – Efektiviteti. 3

Pra, për të bërë dallimin e opsioneve nga njëra-tjetra dhe me qëllim përzgjedhjen e opsionit më të mirë secili kriter është vlerësuar me një peshë specifike vlerësuar nga 1-5.   
Gjithashtu, secili kriter në varësi të peshës së tij, është vlerësuar me pikë përkatëse sipas shkallës së preferencës për çdo opsion për secilin kriter nga 0-5 ku 0 përfaqëson opsionin më pak të preferuar dhe 5 atë më të preferuarin. 

Matrica e performancës: 
 
	Kriteret 
	Pesha 
(Rëndësia relative) 
	Opsioni 0 
	Opsioni 1 
	Opsioni 2
	Opsioni 3

	
	
	Pikë 
	Vlera 
(=Pesha x pikë) 
	Pikë 
	Vlera 
(=Pesha x pikë) 
	Pikë 
	Vlera 
(=Pesha x pikë) 
	Pikë
	Vlera 
(=Pesha x pikë) 

	Efektiviteti i kuadrit ligjor
	5
	 0
	0
	 2
	10
	




4
	




20
	




1
	




5

	Qartësia dhe ndarja e kompetencave institucionale
	5 
	0
	0
	2
	10 
	


3
	


15
	


0
	


0

	Transparenca dhe llogaridhënia administrative nga organizatat jofitimprurëse.

	5
	0 
	0
	 2
	10
	

4
	

20
	

1
	

5

	Unifikimi i kuadrit ligjor
	5
	0
	0
	2
	10
	5
	25
	1
	5

	Kosto - efektiviteti
	4
	1
	0
	3
	12
	4
	16
	1
	4

	Pikët totale për secilin opsion 
	1 
	9
	 11
	52
	20
	96
	4
	19



Çështje të zbatimit
Shpjegoni se cila strukturë do të jetë përgjegjëse për zbatimin e opsionit të zgjedhur.
Shpjegoni pengesat e mundshme për zbatimin e opsionit të zgjedhur.
Përshkruani masat që do të ndërmerren gjatë zbatimit për të arritur qëllimet e politikës.

Për zbatimin e këtij opsioni do të jetë përgjegjës secili institucion, që administron prona shtetërore për shkak të kalimit në përgjegjësi administrimi, Agjencia Shtetërore e Pronës, si organ administrues i pronës shtetërore që nuk u ka kaluar në përgjegjësi administrimi një institucioni apo enti publik tjetër, NJVV si organe që u kalojnë në përdorim apo pronësi prona shtetërore, si dhe entet publike. Ndërkoh, monitorimi do të kryhet nga Agjencia Shtetërore e Pronave, si organ dhe përfaqësues i pronës shtetërore.

Pengesat për zbatimin e opsionit të zgjedhur mund të konsistojnë si më poshtë vijon:
1.Vështirësi në bashkëpunimin ndërinstitucional, në kushtet kur me ndryshimet që synohen të bëhen ndryshon institucioni menaxhues i pronës shtetërore, që nuk i ka kaluar në përgjegjësi administrimi një institucioni tjetër.
2. Mungesa e të dhënave të plota e të sakta, në lidhje me të dhënat mbi pronat shtetërore;
3. Vështirësi në harmonizimin e parashikimeve ligjore në kushtet kur janë të fragmentuara;

Masat që do të merren gjatë zbatimit do të përfshijnë:
1.Vendosjen e mekanizmave të monitorimit dhe kontrollit, në mënyrë që të garantohet transparenca dhe zbatimi korrekt i ligjit në praktikë;
2. Bashkëpunimin e ngushtë ndërinstitucional;
Faza e monitorimit dhe vlerësimit
Jepni një përshkrim të përmbledhur të masave të monitorimit dhe të vlerësimit.
Identifikoni kriteret/treguesit për të matur arritjen e objektivave ose progresin drejt tyre.
Monitorimi do të kryhet nga Agjencia Shtetërore e Pronave, si përfaqësues i pronës shtetërore, konkretisht në drejtim të mbikëqyrjes për zbatimin e kushteve dhe/ose kufizimeve të vendosura në vendimin e    Këshillit të Ministrave për transferimin e pronave NJVV, si dhe detyrimin për raportim të ministrive në lidhje me kontratat që kanë si objekt disponimin e pronave të paluajtshme shtetërore pranë Agjencisë Shtetërore të Pronës.
Treguesit për matjen e arritjes së objektivave të opsionit të preferuar janë:
1.   Përmirësimi i koordinimit ndërinstitucional në procesin e administrimit të pronave shtetërore;
2.   Rritja e numrit të pronave të identifikuara, të përditësuara, si dhe të regjistruara;
3.   Optimizimi i pronës shtetërore, nëpërmjet arritjes së përdorimit të saj me eficence, lidhur kjo me parimin e llogaridhënies dhe mbikëqyrjes;

Raporti i vlerësimit të ndikimit - Shtojca 2/a

Tabela: Vlera aktuale neto në total (VAN) - kostot dhe përfitimet me vlerë monetare të përcaktuar në milionë lekë e zbritur për 10 vjet (Vlera aktuale e kostos dhe vlera aktuale e përfitimit); krahasuar me status quo-në.    

	 
	 Viti  1 
	 Viti 2 
	 Viti 3 
	 Viti 4 
	 Viti 5 
	 Viti 6 
	 Viti 7 
	 Viti 8 
	 Viti 9 
	 Viti 10 

	Faktori zbritës 
	                    
	                 
	                  
	                 
	                 
	                 
	                 
	                   
	                  
	                    

	Kosto për buxhetin - një herë
	              
	 
	 
	 
	 
	 
	 
	 
	 
	 

	Kosto për buxhetin - në vazhdimësi
	              
	            
	            
	            
	            
	            
	            
	             
	             
	               

	Kosto për bizneset - një herë 
	              
	 
	 
	 
	 
	 
	 
	 
	 
	 

	Kosto për bizneset - në vazhdimësi
	             
	           
	          
	          
	           
	          
	           
	           
	            
	             

	Kosto për grupet e tjera - një herë
	 
	 
	 
	 
	 
	 
	 
	 
	 
	 

	Kosto për grupet e tjera - në vazhdimësi
	    
	 
	 
	 
	 
	 
	 
	 
	 
	 

	Kosto në total 
	0           
	0           
	0          
	          
	           
	          
	           
	           
	            
	             

	Kosto e zbritur= Kosto në total x Faktori zbritës
	            
	          
	         
	          
	          
	           
	           
	           
	              
	              

	Përfitimet për buxhetin – një herë
	 
	 
	 
	 
	 
	 
	 
	 
	 
	 

	Përfitimet për buxhetin – në vazhdimësi
	             
	           
	          
	          
	           
	          
	           
	           
	            
	             

	Përfitimet për grupet e tjera – një herë
	 
	 
	 
	 
	 
	 
	 
	 
	 
	 

	Përfitimet për grupet e tjera – në vazhdimësi
	 
	 
	 
	 
	 
	 
	 
	 
	 
	 

	Përfitimet për biznesin – një herë
	               
	 
	 
	 
	 
	 
	 
	 
	 
	 

	Përfitimet për biznesin – në vazhdimësi
	               
	               
	             
	             
	              
	               
	             
	              
	                
	                 

	Përfitimet totale
	             
	            
	          
	          
	           
	           
	           
	           
	            
	             

	Përfitimi i zbritur= Përfitimi në total x faktori zbritës
	             
	           
	          
	          
	           
	           
	           
	            
	              
	             

	Vlera prezente aktuale e përfitimit në total
	  
	 

	Vlera prezente aktuale e kostos në total
	   
	 

	Vlera Prezente Neto Aktuale (VAN) = Vlera aktuale e përfitimit në total – Vlera aktuale e kostos në total
	 
	 



Raporti i vlerësimit të ndikimit - Shtojca 2/b 

Tabelë: Vlera aktuale neto në total e çdo opsioni   

	Opsioni
	Vlera aktuale në milionë lekë
	Vlera aktuale neto në milionë lekë

	
	Kosto
	Përfitimi
	

	Opsioni 1
	0
	0
	0

	Opsioni 2
	0
	0
	0

